**Kiekvienos savaitės dienos maldos, apmąstant ateinančio sekmadienio Evangeliją**

**Nuo rugpjūčio 12 d. pirmadienio iki rugpjūčio 18 d. sekmadienio**

**link 20 sekmadienio, 2019**

**Kaip medituoti, kad įgytum meilę (3/7)**

Šventasis Ignacas rekomenduoja meditaciją pradėti, prašant Viešpaties, kad vidiniai pažinčiau visą gėrį, kurį jau gavau, ir su begaliniu dėkingumu galėčiau mylėti ir tarnauti.

**Namie**

Dažnai atostogos yra metas, kai susitinkame su šeimos nariais ar draugais, tai palankus laikas diskusijoms ir pasitikrinimui, kas yra svarbiausia gyvenime. Kiekvieną vakarą peržvelgdami dieną, stebėkime, kaip atsivėrėme kito širdžiai. Ar išdrįsau kalbėti apie savo įsitikinimus, savo įsipareigojimus, savo tikėjimą? Pasižymėsiu, kaip žvelgiau į dalykus ir kaip jaučiausi po to, o ir kaip atrodo, priėmė kitas, ką jam pasakiau. Šeštadienį dar kartą perskaitysiu savo užrašus, kad atiduočiau Viešpačiui savo džiaugsmus, savo artumo su kitu akimirkas, vienas kito supratimą, o ir savo abejones, drąsos trūkumą ir kito vengimą. Saugokime širdyje uždegančius susitikimus, kaip ir žarijomis virtusius.

**Melstis pasaulio širdyje su  popiežiumi Pranciškumi**

Melskimės, kad per maldos bei meilės gyvenimą šeimos vis labiau taptų „žmogiškumo mokyklomis“.

**„Ir taip norėčiau... taip nerimstu, kol tai išsipildys!“**  Lk 12, 49-50



Ugnis žemėje

Koks liūdesys ir nusiminimas šiuose Jėzaus pasiūlymuose. Niekas nevyksta, kaip Jis trokšta. Viskas žiauru ir sunku. Net trokštama taika, kurią Jis nori atnešti į žemę, keičiasi šeimų pasidalijimu.

Galima sakyti, jog jau jaučiama Kančia! Bet ir savo nuovargyje Jis parodo, kad apsisprendimas tarnauti Tėvui įpareigoja viskam, kyla grėsmė meilei ir draugystei, reputacijai ir kitų nuomonei apie mane. Esame čia, ir mes esame čia, kad su Juo, su Jo pagalba ir Jo malone uždegtume ugnį žemėje. Ugnį, kuri šildytų ir šviestų, ugnį, kuri nuvalytų, išgelbėjimo ugnį, sudeginančią tai, kas mus atitolina nuo Tėvo meilės. Argi galėtume vengti šios tokios gražios misijos?

Marie-Bernadette Caro, KG bendruomenė

**Nuo rugpjūčio 12 d. pirmadienio iki rugpjūčio 18 d. sekmadienio**

**link 20 sekmadienio, 2019**

|  |  |  |  |  |
| --- | --- | --- | --- | --- |
| |  | | --- | | **Evangelija pagal šventąjį Luką (Lk 12, 49- 53)** | | Jėzus kalbėjo savo mokiniams: „Aš atėjau įžiebti žemėje ugnies ir taip norėčiau, kad ji jau liepsnotų! Aš turiu būti pakrikštytas krikštu ir taip nerimstu, kol tai išsipildys! Gal manote, kad esu atėjęs atnešti žemėn taikos? Ne, sakau jums, ne taikos, o nesantarvės. Nuo dabar penki vienuose namuose bus pasidaliję: trys prieš du ir du prieš tris. Tėvas stos prieš sūnų, o sūnus prieš tėvą, motina prieš dukterį, o duktė prieš motiną; anyta prieš marčią, ir marti prieš anytą“. | |  | |

**Pirmadienis 12 d. Ugnis**

Keliais žodžiais Jėzus nusako misiją, kurią Jam patikėjo Tėvas: „Aš atėjau įžiebti žemėje ugnies“. Tad kokia ta ugnis, kuri dega Jame? Meilės ugnis, ugnis, kuri sudegina ir apvalo? Gyvybės dovanojimo ant kryžiaus ugnis? Šventosios Dvasios, išplitusios ugnies liežuviais ant kiekvieno mokinio Sekminių dieną, ugnis? Tikriausiai visas šis trejetas. Ugnis, kurią uždegė Jėzus, plito per istoriją. XVI amžiuje šventasis Ignacas išsiuntė Pranciškų Ksaverą į Indiją šiais žodžiais: „Eik ir uždek pasaulį!“ *Viešpatie Jėzau, pasakyk man, kokia ugnis apėmusi mano širdį šiandieną.*

**Antradienis 13 d. Krikštas**

Jėzus patikslina savo misiją: „Aš turiu būti pakrikštytas“. Armijoje pirmoji kova, kurioje dalyvauja kareivis, vadinama „ugnies krikštu“. Jėzus suvokia, jog eina į kovą su blogiu, kovą, kuri Jį nuveda prie kryžiaus. Paniręs į mirtį, Jis išeina gyvas ir mus veda su savimi link savo Velykų. Savo ruožtu per savo krikštą esame panardinami į Jo mirtį ir Jo Prisikėlimą. *Viešpatie Jėzau, pasakyk man, į kokią kovą mane vedi šiame pasaulyje, kad liudyčiau Tave tiems, pas kuriuos mane siunti.*

**Trečiadienis 14 d. Žemėje**

|  |
| --- |
| Jėzus atėjo dalytis savo gyvenimu su mumis. Tapdamas tikru žmogumi, Jis pasirinko mūsų jausmus, mūsų džiaugsmus, vargus, egzistencinį nerimą... nieko Ji nevengė. Matydami Jį gyvą, slėpiningai nujaučiame, jog šis žmogus yra ir Tėvo Sūnus. Jo žmogiškas gyvenimas atskleidžia Jo dievišką gyvenimą. Jis mus kviečia kaip ir Jis gyventi eilinį kasdienį gyvenimą nekasdieniškai Šventosios Dvasios dvelksme. *Viešpatie Jėzau, išmokyk mane matomuose dalykuose atskleisti nematomus, visuose žmonėse šiandien sutikti Tavo paslėptą veidą.* |

**Ketvirtadienis 15 d. Danguje**

Šiandieną Bažnyčia švenčia Mergelės Marijos įėjimą į Tėvo šlovę. Ji lydėjo savo Sūnų visą Jo gyvenimą, ištikimai iki kryžiaus papėdės, išsaugodama Prisikėlimo viltį. Ji pirma mūsų įėjo į dangų, mums parodydama, koks likimas mūsų laukia. Jai galime pavesti visus savo rūpesčius, savo skausmą ir savo kančias. Ji užtaria mus Tėvui, Sūnui ir Šventajai Dvasiai. *Viešpatie Jėzau, būk pašlovintas už Mariją, Tavo motiną ir mūsų motiną.*

**Penktadienis 16 d. Taika ar nesantarvė**

Jėzaus žodžiai, pirmu žvilgsniu žvelgiant, labai stebinantys. Sakyti, kad Jis atėjęs atnešti ne taikos, o nesantarvės, net šokiruuoja. Ar Jis ne Taikos Kunigaikštis, apie kurį kalbėjo pranašas Izaijas? Gal būt Jis mums paprasčiuasiai nori padėti suvokti savo požiūrį į taiką. Tai ne ramybė be istorijos, bet kuriama ramybė, ieškant tikrumo ir autentiškumo. *Viešpatie Jėzau, leisk man pajusti, kur mano gyvenime neramybė ir neieškoti patogumų zonų, kurios mane apsaugotų nuo bet kokių kliūčių.*

**Šeštadienis 17 d. Sunkumai šeimoje**

Jėzus kviečia stoti Jo akivaizdon, Jam atsiliepiant asmeniškai, net jei tam galėtų priešintis mūsų šeimos nariai. Tad, ne Jėzus mus padalija, bet mes patys, kurie pasidalijame, kai stojame už Jėzų ar prieš Jį. Mąstykime apie suaugusius žmones, kurie drąsiai prašo krikšto, kartais kitiems nesutinkant su tuo. *Viešpatie Jėzau, leisk man išgyventi konfliktus be baimės, kad galime patirti neišvengiamą nesantarvę, ir neštiramybę aplink save, viršijant savo paties susikurtas idėjas.*

**Sekmadienis 18 d. Ugningi nuo krikšto**

Ar suvokiame, kad nuo pat krikšto Jėzus atėjo uždegti ugnies mūsų širdyje? Ugnies, kuri nuvalo, kuri sušildo, kuri apglėbia ir mus skatina atiduoti savo gyvenimą Tėvui ir kitiems. Šiai ugniai gresia būti užgesintai. Kiekvieną dieną renkame šakeles, mažas negyvas medžio skiedreles, didesnes pliauskas, kurios sudaro sąlygas gražiai ugniai žėrėti. Eikime ir mes atiduoti viso to Viešpačiui, kad Jis mūsų ugnį uždegtų per Eucharistiją ir atiduotų Tėvui „kaip šventą auką“, kad iš mūsų padarytų savo Kūną šiame pasaulyje, šiltą ir mylintį kūną, viršijantį jo silpnumą ir sužeidimus, kūną, pripildytą žmogiškumo, kuris atskleidžia Dievo šventumą.

**Asmeniniai užrašai, maldos intencijos .......................................................................................................................................................................................................................................................................................................................................................................................................................................................................................................................................................................................................................(Parengta pagal Šv. Ignaco Lojolos dvasingumo bendruomenės leidinį: www.versdimanche.com)**